CELEX: 62020CN0463
Language: sk
Date: 2020-09-24 00:00:00
Title: Vec C-463/20: Návrh na začatie prejudiciálneho konania, ktorý podal Conseil d’État (Belgicko) 24. septembra 2020 – Namur-Est Environnement ASBL/Région wallonne

11.1.2021   
            
            
               SK
            
            
               Úradný vestník Európskej únie
            
            
               C 9/6
            
         
      Návrh na začatie prejudiciálneho konania, ktorý podal Conseil d’État (Belgicko) 24. septembra 2020 – Namur-Est Environnement ASBL/Région wallonne
      (Vec C-463/20)
      (2021/C 9/10)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Žalobca: Namur-Est Environnement ASBL
      
         Žalovaný: Région wallonne
      
         Prejudiciálne otázky
      
      
                  1.
               
               
                  Sú rozhodnutie, ktorým sa „povoľuje rušenie živočíchov a poškodzovanie ich biotopov na účely prevádzkovania lomu“ a rozhodnutie, ktorým sa povoľuje alebo zamieta toto prevádzkovanie (jednotné povolenie) súčasťou toho istého povolenia [v zmysle článku 1 ods. 2 písm. c) smernice Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (1)] týkajúceho sa toho istého projektu [v zmysle článku 1 ods. 2 písm. a) tej istej smernice] v prípade, keď jednak toto prevádzkovanie nie je možné bez prvého z uvedených rozhodnutí a jednak orgán poverený vydávaním jednotných povolení má možnosť posúdiť vplyvy tohto prevádzkovania na životné prostredie prísnejšie v porovnaní s parametrami určenými orgánom, ktorý vydal prvé rozhodnutie?
               
            
                  2.
               
               
                  V prípade kladnej odpovede na túto prvú otázku, sú požiadavky stanovené touto smernicou, predovšetkým jej článkami 2, 5, 6, 7 a 8, dostatočne rešpektované vtedy, keď fáza s účasťou verejnosti prebehne po prijatí rozhodnutia, ktorým sa „povoľuje rušenie živočíchov a poškodzovanie ich biotopov na účely prevádzkovania lomu“, ale pred prijatím hlavného rozhodnutia oprávňujúceho navrhovateľa prevádzkovať lom?
               
            
         (1)  Ú. v. EÚ L 26, 2012, s. 1.